Document ID: 31991R1906

ΚΑΝΟΝΙΣΜΟΣ ( ΕΟΚ ) αριθ . 1906/91 ΤΗΣ ΕΠΙΤΡΟΠΗΣ της 28ης Ιουνίου 1991 για τροποποίηση του κανονισμού ( ΕΟΚ ) αριθ . 3540/85 για λεπτομέρειες των ειδικών μέτρων για τα πίσα, τα κουκιά, τα φούλια και τα γλυκά λούπινα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 1431/82 του Συμβουλίου της 18ης Μαΐου 1982 περί ειδικών μέτρων για τα πίσα, τα κουκιά, τα φούλια και τα γλυκά λούπινα ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1624/91 ( 2 ), και ιδίως το άρθρο 3 παράγραφος 7 και το άρθρο 3α παράγραφος 6,
Εκτιμώντας :
ότι το άρθρο 3α του κανονισμού ( ΕΟΚ ) αριθ . 1431/82 προβλέπει τον καθορισμό πραγματικής και υπολογιζόμενης παραγωγής για τα πίσα, τα φούλια και τα γλυκά λούπινα - ότι όταν γίνει αυτό, οι ποσότητες που παρήχθησαν στην επικράτεια της πρώην Λαϊκής Δημοκρατίας της Γερμανίας δεν θα ληφθούν υπόψη -
ότι τα άρθρα 2.2 και 3.2 του κανονισμού ( ΕΟΚ ) αριθ . 1625/91 του Συμβουλίου ( 3 ) προβλέπουν ότι μια ανώτερη από την πρότυπη ποιότητα θεωρείται ως πρότυπη ποιότητα -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Αποξηραμένων Ζωοτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός ( ΕΟΚ ) αριθ . 3540/85 της Επιτροπής ( 4) τροποποιείται ως εξής :
1 . Η ακόλουθη παράγραφος προστίθεται μετά την τελευταία περίπτωση του άρθρου 24α παράγραφος 1 :
"Ωστόσο, όταν πραγματοποιηθεί ο καθορισμός της πραγματικής και υπολογιζόμενης παραγωγής, οι ποσότητες που παρήχθησαν στην επικράτεια της πρώην Λαϊκής Δημοκρατίας της Γερμανίας δεν λαμβάνονται υπόψη ."
2 . Το ακόλουθο κείμενο προστίθεται στο παράρτημα Ι :
"δ ) Όταν η συνολική περιεκτικότητα σε υγρασία και σε ξένες προσμείξεις στα πίσα, τα κουκιά, τα φούλια και τα γλυκά λούπινα είναι κάτω από 16 %, το βάρος που προκύπτει από την εφαρμογή του γενικού τύπου που αναφέρεται στο στοιχείο α ) είναι το ίδιο όπως στην περίπτωση που η περιεκτικότητα σε υγρασία και σε ξένες προσμείξεις θα ήταν ίση με 16 %." Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται από την 1η Ιουλίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 28 Ιουνίου 1991 .

Labels: 17
5